Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 921

(9) A kereskedõt a szerzõdésben meghatározott területen kívül terhelõ korlátozások a kereskedõt arra bírják rá, hogy a szerzõdésben meghatározott, ellenõrizhetõ területen jobban végezze a forgalmazást és a szervizelést, a fogyasztókéhoz közelebbi szemszögbõl ismerje a piacot és még inkább a fogyasztók igényeihez igazítsa kínálatát [3. cikk (8) és (9) bekezdése]. A szerzõdés szerinti áruk iránti keresletnek azonban rugalmasnak kell maradnia, és területileg nem korlátozottnak. A kereskedõknek nem csak a szerzõdés szerinti áruk iránt a szerzõdésben meghatározott területen jelentkezõ keresletet kell tudniuk kielégíteni, hanem a közös piac más területein lévõ személyek és vállalkozások keresletét is. Nem szabad megakadályozni, hogy a kereskedõk a média igénybevételével a szerzõdésben meghatározott területen kívül található vevõkhöz szólóan hirdessenek, mivel egy ilyen hirdetés nem sérti a szerzõdésben meghatározott területen való eladások növelésére vonatkozó követelményt. Nem tartozik a hirdetés elfogadható eszközei közé a vevõvel való közvetlen és személyes kapcsolatteremtés, függetlenül attól, hogy az telefonon vagy más távközlési eszköz igénybevételével, személyes látogatás keretében vagy személyre szóló levél útján történik.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes